CELEX: 62010TB0180
Language: hu
Date: 2012-09-06 00:00:00
Title: T-180/10. sz. ügy: A Törvényszék 2012. szeptember 6-i végzése — Nickel Institute kontra Bizottság ( „Dokumentumokhoz való hozzáférés — 1049/2001/EK rendelet — Bizonyos nikkelkarbonát-vegyületeknek a veszélyes anyagként történő osztályozása, csomagolása és címkézése — 2008/58/EK irányelv és 2009/2/EK irányelv — A 67/548/EGK irányelvnek a műszaki fejlődéshez történő harmincadik és harmincegyedik hozzáigazítása — A hozzáférés részleges elutasítása — Megsemmisítés iránti kereset — Okafogyottság” )

27.10.2012   
            
            
               HU
            
            
               Az Európai Unió Hivatalos Lapja
            
            
               C 331/24
            
         
      A Törvényszék 2012. szeptember 6-i végzése — Nickel Institute kontra Bizottság
      (T-180/10. sz. ügy) (1)
      
      (Dokumentumokhoz való hozzáférés - 1049/2001/EK rendelet - Bizonyos nikkelkarbonát-vegyületeknek a veszélyes anyagként történő osztályozása, csomagolása és címkézése - 2008/58/EK irányelv és 2009/2/EK irányelv - A 67/548/EGK irányelvnek a műszaki fejlődéshez történő harmincadik és harmincegyedik hozzáigazítása - A hozzáférés részleges elutasítása - Megsemmisítés iránti kereset - Okafogyottság)
      (2012/C 331/45)
      Az eljárás nyelve: angol
      
         Felek
      
      
         Felperes: Nickel Institute (Toronto, Kanada) (képviselők: kezdetben K. Nordlander, ügyvéd, és H. Pearson, solicitor, később K. Nordlander.)
      
         Alperes: Európai Bizottság (képviselők: P. Oliver és P. Costa de Oliveira, meghatalmazottak.)
      
         A felperest támogató beavatkozók: Finn Köztársaság (Képviselők: J Heliskoski és M. Pere meghatalmazottak), és Svéd Királyság (Képviselők: A. Falk, K. Petkovska, C. Meyer-Seitz és S. Johannesson meghatalmazottak)
      
         Az ügy tárgya
      
      Az Európai Bizottság 2010. február 8-i (SG.E3/HP/psi — Ares(2010)65824) határozatának a megsemmisítése iránti kérelem, amely határozat megtagadta a Nickel Institute-tal szemben a teljes körű hozzáférést bizonyos belső dokumentumokhoz, különösen a Bizottság Jogi szolgálatának a véleményeihez, amelyek két olyan egymást követő eljárás keretében készültek, amelyek többek közt bizonyos karbonátnikkel-vegyületeknek a veszélyes anyagok osztályozására, csomagolására és címkézésére vonatkozó törvényi, rendeleti és közigazgatási rendelkezések közelítéséről szóló, 1967. június 27-i 67/548/EGK tanácsi irányelv (HL 196., 1. o.; magyar nyelvű különkiadás 13. fejezet, 1. kötet, 27. o.) I. mellékletébe való besorolásához vezettek..
      
         A végzés rendelkező része
      
      
                  1.
               
               
                  A keresetről már nem szükséges határozni.
               
            
                  2.
               
               
                  Az Európai Bizottság maga viseli a saját költségeit, valamint a Nickel Institute részéről felmerült költségek felét.
               
            
                  3.
               
               
                  A Nickel Institute maga viseli a saját költségeinek a felét.
               
            
                  4.
               
               
                  A Finn Köztársaság és a Svéd Királyság maguk viselik a saját költségeiket.
               
            
         (1)  HL C 161., 2010.6.19